Royal Academy of Music

Royal Academy of Music (suom. ’Kuninkaallinen musiikkiakatemia’, lyhennys RAM) on brittiläinen taidekorkeakoulu, joka on vuodesta 1999 ollut osa Lontoon yliopistoa. Musiikkiakatemiaa pidetään yhtenä maailman korkeatasoisimmista musiikkioppilaitoksista. Brittiläinen maailman QS-yliopistoranking sijoitti sen musiikkioppilaitosten maailmanlistansa viidennelle sijalle (vuonna 2026). Historiaa Oppilaitos on yli 200 vuotta vanha. RAM on Britannian vanhin ja eräs Euroopan vanhimpia musiikkikonservatorioita. Oppilaitoksen perusti aatelismies ja eversti John Fane vuonna 1822, parlamenttilähteiden mukaan tosin vasta vuonna 1823; Perustaja nousi myöhemmin (1841-) Westmorlandin 11. jaarliksi ja lordi Burghershina sekä kenraaliksi (1854-). Vuonna 1830 Yrjö IV myönsi oppilaitokselle kuninkaallisen valtakirjan "musiikin tieteen vaalimisen edistämiseksi". Vuosina 2022–2025 oppilaitoksella oli 200-vuotishistorian nimissä käynnistetty rahankeräyskampanja. Onnistunut rahankeruu toi ennätyksellisesti yli 100 miljoonan puntaa lahjoitusvaroja, suurimman yksittäisen lahjoituksen ollessa 30 miljoonaa puntaa. Rahoituksella muun muassa suunniteltiin kunnostettavan oppilaitoksen tiloja, ja päätettiin rakentaa uusia opetus- ja harjoitustiloja London City Islandille Docklandsiin, sekä tukea etenkin vähävaraisten, mutta lahjakkaiden opiskelijoiden mahdollisuutta opiskella ilmaiseksi. Opiskelu Opetus annetaan englannin kielellä. Yhteensä tutkinto-opiskelijoita on 790, heistä 405 opiskelee perustutkintoa ja 385 maisteri- tai tohtoritutkintoa. Opiskelijoita on yli 50 eri maasta. Aineopetusta annetaan 14 aihealueen mukaisessa osastossa tai laitoksessa. Tutkinnot myöntää Lontoon yliopisto. Oppilaitoksen opiskelijoista 83 % saa ainakin pienen stipendin, osa täyden stipendin.. Lisäksi RAM:n nuorisoakatemiassa koulutetaan 250:tä iältään 5–18 vuotiasta lasta tai nuorta. Yli 8000 ihmistä ottaa osaa vuosittain osaa erilaisiin oppilaitoksen toimintoihin. Koulussa on laaja kirjasto, joka sisältää yli 160 000 nidettä ja laajan vanhojen alkuperäisnuottikäsikirjoitusten kokoelman, johon kuuluu muun muassa Henry Purcellin ja Thomas Tallisin teoksia. Akatemialla on omistuksessaan myös harvinaisia soittimia kuten satoja vuosia vanhoja stradivarius-viuluja. Tunnettuja oppilaita Harrison Birtwistle (säveltäjä) Annie Lennox Susanna Mälkki (sellisti, kapellimestari) sir Simon Rattle (kapellimestari) Arthur Sullivan Tunnettuja nykyisiä opettajia Simon Bainbridge (sävellys) Sir Colin Davis (orkesteritutkimuksen kansainvälinen professuuri) Nicolai Gedda (vieraileva professori, ooppera) Christopher Hogwood (konsultoiva vieraileva professori) György Pauk (Ede Zathureczsky-viuluprofessuuri) Martin Roscoe (piano) Jeremy Summerly (Akateemisten opintojen johtaja) John Williams (vieraileva professori, kitara) Mary Hammond (laulu, musiikkiteatteri) Merkittäviä entisiä opettajia ja taiteilijoita, joilla on läheiset suhteet akatemiaan Harrison Birtwistle (säveltäjä) Elton John Yehudi Menuhin Anne-Sophie Mutter Franz Liszt András Schiff Felix Mendelssohn Nadia Boulanger Pierre-Laurent Aimard (piano) Lähteet Aiheesta muualla Kuvia tai muita tiedostoja aiheesta Royal Academy of Music Wikimedia Commonsissa